Diari Oficial de la Generalitat Valenciana


Sumari del DOGV 4467, del 26-03-2003 (2003/3436)

Concurs. Subministrament de l'arbratge i plantes corresponents a la urbanització del sector III.
------------------------------------------------------------------------------------------------

### Dades del document

Número de DOGV
:   4467

Data del DOGV
:   26-03-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/3436


Data del document
:   14-03-2003

Organisme emissor
:   Ajuntament de Rafelbunyol

Tipus de document
:   Concurs

Descriptors 

:   * Rafelbunyol
    * horticultura
    * contracte de subministraments

Concurs. Subministrament de l'arbratge i plantes corresponents a la urbanització del sector III. [2003/M3436]
  
D'acord amb el que disposa l'article 78 del Text Refós de la Llei de Contractes de les Administracions Públiques es realitza la convocatòria de contractació per procediment obert i urgent i sistema de concurs, del subministrament de l'arbratge i plantes corresponents a la urbanització del sector III, l'extracte de la qual és el següent:
  
Objecte del contracte: l'objecte del contracte és el subministrament pel sistema de procediment obert i urgent, sistema de concurs, de l'arbratge i plantes corresponents a la urbanització del sector III, d'acord amb les especificacions tècniques.
  
Tipus de licitació: el tipus màxim de licitació serà de 73.000 euros.
  
Garanties de la contractació: provisional: s'eximix l'obligació de presentar-se. Definitiva: 4% de l'import de l'adjudicació
  
Termini d'entrega del subministrament: el termini d'entrega del subministrament es fixa en un mes des de la firma de l'oportú contracte.
  
Forma d'adjudicació: concurs per procediment obert i urgent d'acord amb el que establixen els articles 71 i 85 i següents del Text Refós de la LCAP (RDL 2/2000 de 16 de juny).
  
Presentació de proposicions: les proposicions es presentaran en la secretaria general de l'Ajuntament de les 09.00 a les 14.00 hores, durant els 10 dies naturals següents a la publicació de l'anunci de licitació.
  
Per al supòsit que l'últim dia de presentació coincidisca en dissabte, el dit termini s'entendrà que finalitza el primer dia hàbil següent.
  
Contingut de les proposicions: les proposicions constaran de tres sobres tancats, denominats A, B i C, i en cada u dels quals es farà constar el contingut i el nom del licitador.
  
Sobre A, proposició econòmica, s'ajustarà al model contingut en l'annex.
  
Sobre B, documents generals, expressats en el plec de condicions.
  
Sobre C, documentació complementària que inclourà la memòria tècnica d'acord amb el que preveu el plec de condicions.
  
Qualificació de la documentació i obertura de sobres: l'endemà hàbil al dia en què concloga el termini de presentació de proposicions, la mesa de contractació en acte públic donarà compte de la qualificació de la documentació inclosa en els sobres B, i es procedirà a l'obertura dels sobres A, relatius a les proposicions econòmiques.
  
Criteris base per a l'adjudicació
  
Seran els continguts en el plec de condicions, el resum del qual és:
  
1. Oferta econòmica: de 0 a 50 punts.
  
2. Oferta tècnica: de 0 a 40 punts.
  
3. Menor termini d'entrega: de 0 a 10 punts.
  
ANNEX I
  
Model de proposició econòmica
  
(Nom) ..., major d'edat, veí de .., amb domicili en ..., titular del DNI número .... expedit amb data ..., en nom propi (o en representació de ..., segons acredite amb poder validat), assabentat del procediment tramitat per a adjudicar pel sistema de procediment obert i urgent, sistema de concurs de l'arbratge i plantes corresponents a la urbanització del sector III es compromet a subministrar-la pel preu de .... euros (?euros), IVA inclòs.
  
Rafelbunyol, ... de ... de 2003
  
ANNEX II
  
Especificacions tècniques
  
Espècies a subministrar:
  
60 unitats de subministrament i plantació de Phoenix dactylifera d'alçària de tronc 4/5 m presentat en pa d'arrels, amb diàmetre mínim d'1,85 m incloent transport amb camió grua.
  
60 unitats de subministrament i plantació de Washingtonia robusta d'alçària de tronc 2,5/3,0 m, presentat en pa d'arrels, incloent transport amb camió grua.
  
3200 ml subministrament de ligustrum ovalifolium alçària 40/60 cm presentat en contenidor de 14, incloent transport.